Foto: EPA YeIning barcha 28 davlati YeI – Ukraina assotsiatsiya kelishuvini ma’qulladi. Bu haqda YeI kengashi xabarnomasida ma’lum qilingan. "11 iyul kuni Kengash YeI nomidan Ukraina bilan assotsiatsiya masalasini hal etishga qaror qildi", - deyiladi hujjatda. Unda ta’kidlanishicha, "bu jarayonni ratifikatsiya qilish chun yakuniy qadamdir".  "U kelishuvning 2017 yil 1 sentabridan kuchga kirishini ta’minlaydi", - deyiladi xabarda. Niderlandiya 14 iyunda Ukraina bilan assotsiatsiya kelishuvini ratifikatsiya qilganidan so‘ng, Kengash hujjatni ma’qullash jarayonini boshladi. Assotsiatsiya to‘g‘risidagi kelishuvning iqtisodiy hamkorlikka doir qismi 2014 yil 1 noyabridan, erkin savdo qismi 2016 1 yanvaridan vaqtinchalik asosda amal qilmoqda.